b'\n_START_ARTICLE_\nZora silvestris\n_START_SECTION_\nUtseende\n_START_PARAGRAPH_\nZora silvestris er en middelsstor og forholdsvis kraftig edderkopp. Hunnen er 3,5-4 millimeter lang, mens hannen er litt mindre. Forkroppen har et bred m\xc3\xb8rk langsg\xc3\xa5ende midtfelt, som har et lysere felt midt i. Bredden p\xc3\xa5 det lyse midtfeltet er lik med de m\xc3\xb8rkere feltene ved siden, og st\xc3\xa5r i klar kontrast til dette. Den er litt snarlik en liten og lys ulveedderkopp (Lycosidae), men \xc3\xb8ynenes plassering skiller den fra disse. De \xc3\xa5tte \xc3\xb8ynene er ordnet i to rektangler, et mindre, fremre og et st\xc3\xb8rre, bakre som delvis overlapper det fremre._NEWLINE_Beina er noks\xc3\xa5 kraftige, gjerne med ganske lange, m\xc3\xb8rke b\xc3\xb8rster. Ytterst er de noe m\xc3\xb8rkere enn n\xc3\xa6r kroppen. Et av kjennetegnene er at ihvertfall de to fremste beina har noen m\xc3\xb8rke langsg\xc3\xa5ende striper.\n_START_SECTION_\nLevevis\n_START_PARAGRAPH_\nZora silvestris er aktiv om dagen (dagslys), den lager ikke fangstnett, men jakter i det fri i lavvokst vegetasjon. De trives helst p\xc3\xa5 t\xc3\xb8rre kalkrike habitater som gressletter, sanddyner, veikanter og langs skog._NEWLINE_Hunnene spinner en flat, hvit eggsekk av edderkoppsilke, legger eggene sine i den og stiller seg over den for \xc3\xa5 vokte den til eggene klekkes.\n_START_SECTION_\nUtbredelse\n_START_PARAGRAPH_\nZora silvestris finnes i Europa og \xc3\xb8stover til Sentral-Asia. Den ble f\xc3\xb8rste gang registrer fra Norge ved B\xc3\xb8 i Telemark, oktober 2010. Den finnes lengst i s\xc3\xb8r, men er trolig forholdsvis sjelden i Norge.'